Cuneiform Tablet ICK 2 102 (Ka 1054)
Cuneiform tablet, dated to the Old Assyrian Period (ca. 1950-1850 BC).
Genre: agreement (contract)
Transliteration:
44 ma-na KÙ.BABBAR ṭup-pu-um ša tám-qá-ru-tim ša šu-IŠTAR a-na a-šur-DUG ḫa-bu-lu-ma a-na bu-za-zu ni-ip-qí-id-ma a-na kà-ni-iš ú-ba-al-ma a-na ša ki-ma a-lá-ḫi-im a-šur-DUG ú ra-bi-ṣí-im i-ša-qal eq-lam a-šu-mì šu-IŠTAR e-tí-iq a-šur-ma-lik GÍR ša a-šur i-ta-ma-ma KÙ.BABBAR-áp tám-qá-ru-tim pá-šu lá i-dí-nu-šu-ni KÙ.BABBAR ṣa-ru-pá-am i-lá-qé ṭup-pá-am ša 44 ma-na ša šu-IŠTAR a-na bu-za-zu ú-šu-ru IGI šu-IŠTAR DUMU ku-a-a IGI a-šur-ma-lik DUMU kà-ri-a IGI DINGIR-e-mu-qí DUMU šu-a-nim IGI a-šur-DUG DUMU DINGIR-na-da